Coro utawa asring kasebut sakjroning basa Indonésia karan jeneng kecoa iku kagolong jinis insèkta saka ordo Blattodea kurang luwih ana 3.500 spesiés saka 6 familia.[2] Coro bisa urip ana ing tlatah donya ing bumi iki khususé iklim tropis, nanging ora bisa urip ana ning tlatah kutub utawa panggonan sing adhem (anyep/anyes), apa manèh mangsa adhem amarga ora bisa gawé anget awaké.[2] Coro biyasané urip ana ing panggonan kang lembab lan reged, kayata: larahan, gudhang, lemari klambi, kandhang sapi, bèbèk pitik lan ing tumpukan gombal-gombal amoh (sandhangan tilas).[2]